MUZEEYI Godfrey Magezi, eyabadde omukwasi wa ggoolo ya Kampala Central, yalidde eky'obuzannyi w'olunaku bwe yataasizza ennyanda 12 nga ttiimu ye egwa amaliri ne Kawempe FC.
Ekyasinze okunyumira abawagizi, y'engeri omukwasi wa ggoolo ono atemera mu myaka nga 50 bakira gye yeekasukamu okuwanula emipiira egyasaziddwa bateebi ba Kawempe Fans Club FC n'okuzikiza ennyanda 12 ez'okumukumu.
Wadde nga Kawempe Fans Club ye yasoose okulengera akatimba, Magezi teyaweddemu maanyi n'azibira ggoolo n'atiisa abateebi ba Kawempe ne bataddamu kumuteeba. Embeera eno yacamudde abawagizi ne batandika okumuyimbira obuyimba obumusuuta.
Gwawedde ttiimu zombi zigudde maliri (1-1), Magezi n'alondebwa ng'omuzannyi w'olunaku. Gwazannyiddwa e Nakivubo ku mukolo gw'okutongoza ettabi ly'abawagIzi ba KCCA eppya mu Kampala Central
lug_Latn lug_Latn lug_Latn lug_Latn